 Oluremi_Tinubu  Pastor Tinubu bikom di fes lady of Lagos State wen her husband, Bola Tinubu, bikom govnor. As fes lady, shi stat di New Era Foundation, di fokus of di foundeshun na to bring all round development of young ones and promote public awareness on environmental health and community service. Wen dem elekt Tinubu, dem been challenge am fo di Legislative House Election Petition Tribunal -  but di result of di tribunal fo 2012 bi sey Tinubu win. Tinubu dey among over 100 senator-dem wey dem elect fo di 8th assembly fo 2015. Six of of dem na women. Aside from Tinubu, di other woman-dem na Stella Oduah, Uche Ekwunife, Fatimat Raji Rasaki, Rose Okoji Oko and Binta Garba. Fo di 2019 general election, shi win her senatorial seat again, fo di ted taim. Fo 2016, Senator Tinubu tok sey e nid beta security from di Inspector General of Police. Dis na bikos of di gbege wey shi get from ha colleague and fellow party member Dino Melaye wen dem do wan senate close-door miting. Shi dey among pipu laik Babajide Sanwo-Olu, Tony Elumelu and other Ogbonge  pipu wey dem pik fo di Eko Excellence Awards fo 2019. 2020, Tinubu tok sey mek state police dey as e go hep reduce di insekurity wey dey di kontry. Fo March 2021, Senator Tinubu tok sey mek dem mek bill to chenj Nigerian Postal Service NIPOST to mek e dey more useful. Di Guardian organized International Womens Day Summit 2021 give Tinubu di award as woman senator wey de  mek thing happen wel-wel. 